VENDIM 
Nr. 888, datë 27.12.2022 


PËR RASTET E DHËNIES NË PËRDORIM DHE PËR NDRYSHIMIN E 
KATEGORISË SË PËRDORIMIT, PROCEDURAT DHE DOKUMENTACIONI 
PËRKATËS PËR NDRYSHIMET E SIPËRFAQEVE DHE PAKËSIMIN NË VOLUM 
NGA FONDI PYJOR KOMBËTAR APO ZGJERIMIN E TYRE 


Në mbështetje të nenit 100 të Kushtetutës, të pikës 4, të nenit 5, të ligjit nr. 5712020, “Për 
pyjet”, me propozimin e Ministrit të Turizmit dhe Mjedisit, Këshilli i Ministrave 


VENDOSI: 


I. DISPOZITA TË PËRGJITHSHME 

1. Objekti i këtij vendimi është përcaktimi i: 

a) procedurave për rastet e dhënies në përdorim dhe për ndryshimin e kategorisë së përdorimit 
të fondit pyjor kombëtar, 

b) dokumentacionit përkatës për ndryshimet e sipërfaqeve pyjore dhe pakësimin në volum nga 
fondi pyjor kombëtar apo zgjerimin e tyre. 

2. Për qëllim të këtij vendimi, kanë kuptimin termat e mëposhtëm: 

a) “Dhënie në përdorim”, procesi i kalimit të së drejtës së përdorimit të fondit pyjor te palët e 
treta, mbështetur në aktet ligjote në fuqi, 

b) “Ndryshimi i kategorisë së përdorimit dhe ose heqja nga fondi pyjor”, procesi i tjetërsimit 
të kategorisë së përdorimit të sipërfaqes pyjore, pas mitatimit nga organi përgjegjës për ushtrimin 
e veprimtarisë, 

c) “Pakësimi në volum”, heqja e volumit drusor mbi atë sipërfaqe pyjore, ku do të ushtrohet 
veprimtaria e miratuar, 

ç) “Infrastrukturë pyjote” ka kuptimin, sipas përkufizimit të përcaktuar në ligjin nr. 5772020, 
“Për pyjet”, 

d) Regjistri Kombëtar i Fondit Pyjor ka kuptimin, sipas përkufizimit të dhënë në ligjin nr. 
5712020, “Për pyjet”, dhe në përputhje me përcaktimet e vendimit nr. 171, datë 18.3.2022, të 
Këshillit të Ministrave, “Për ngritjen e bazës së të dhënave për Regjistrin Kombëtar të Fondit 
Pyjor dhe Regjistrin e Fondit Kullosot, përcaktimin e strukturës, kritereve teknike për 
evidentimin dhe pasqytimin e gjendjes dhe të ndryshimeve, mënytës së mbajtjes së të dhënave në 
nivel vendor, rajonal e qendror, informacionit që duhet regjistruar, si dhe të afateve të përgatitjes 
e raportimit nga administratorët ose pronarët e pyjeve”. 

II. PROCEDURA PËR NDRYSHIMIN E SIPËRFAQEVE DHE PAKËSIMIN NË 
VOLUM NGA FONDI PYJOR KOMBËTAR APO ZGJERIMIN E TYRE, PËR RASTIN E 
NDRYSHIMIT TË KATEGORISË SË PËRDORIMIT 

1. Personi fizik ose juridik, që kërkon të kryejë procedutën për ndryshimin e kategorisë së 
përdorimit dhe pakësimin në volum të një sipërfaqeje nga fondi pyjor kombëtar, bën kërkesën 
nëpërmjet portalit qeveritar e-Albania. 

a) Kërkesa arkivohet elektronikisht në dosjen elektronike të krijuar si modul (backend) në 
Regjistrin Kombëtar të Fondit Pyjor, 

b) Kërkesa bëhet sipas formularit të aplikimit, në ankesin nr. 1, që i bashkëlidhet këtij vendimi 
dhe është pjesë përbërëse e tij: 

c) Rolet e institucioneve të përcaktuara në këtë procedurë janë në aneksin nr. 2, që i 
bashkëlidhet këtij vendimi dhe është pjesë përbërëse e tij. 

2. Struktura përgjegjëse për pyjet në ministri, brenda 20 (njëzet) ditëve pune nga data e 
paraqitjes së kërkesës, shqyrton kërkesën dhe dokumentacionin e depozituar nga kërkuesi, si dhe 


verifikon nëse dokumentacioni është depozituar i plotë, sipas pikës 2, të kreut III, të këtij 
vendimi. 

3. Në rast se gjatë shqyrtimit të dokumentacionit, struktura përgjegjëse për pyjet pranë 
ministrisë, konstaton se dokumentacioni i depozituar, sipas pikës 2, të kreut III , nuk është 1 plotë 
apo nuk është sipas formatit të kërkuar, njofton nëpërmjet portalit qeveritar e-Albania kërkuesin 
për plotësimin e dokumentacionit dhe të metave të konstatuara, brenda 30 (tridhjetë) ditëve pune 
nga dita e njoftimit. 

4. Mosplotësimi i dokumentacionit të kërkuar brenda afatit të përcaktuar në pikën 3, të këtij 
kreu, përbën shkak për mospranimin e kërkesës. Kërkuesi njoftohet nëpërmjet portalit qeveritar 
e-Albania për arsyet e refuzimit, si dhe për të drejtën e ankimimit në përputhje me legjislacionin në 
fuqi për ankimimet administrative. Procedurat pët të njëjtën kërkesë fillojnë nga e para. 

5. Struktura përgjegjëse për pyjet në ministri, nëse vlerëson se dokumentacioni është i plotë, 
sipas pikës 2, të kreut III, të këtij vendimi, dhe është në përputhje me rastet e përcaktuara në 
pikën 14, të këtij kreu, përcjell kërkesën për hartimin e raportit tekniko-ekonomik dhe dhënien e 
dakordësisë, njësisë së vetëqeverisjes vendote, kur sipërfaqja pyjore, objekt i ndryshimit të 
kategorisë së përdorimit, është në pronësi të saj ose në pronësi private. 

6. Njësia e vetëqeverisjes vendore, brenda 30 (tridhjetë) ditëve nga data e administrimit të 
kërkesës, përcjell pranë ministrisë përgjegjëse për pyjet raportin tekniko-ekonomik së bashku me 
vendimin e Këshillit Bashkiak, i cili jep pëlqimin ose jo për vazhdimin e procedurës së ndryshimit 
të kategorisë së përdorimit të sipërfaqes pyjore në pronësi të saj ose private. 

7. Agjencia shtetëtore përgjegjëse për pyjet bën vlerësimin e saktësisë së raportit tekniko- 
ekonomik, sipas informacionit të regjistrit kombëtar të fondit pyjor dhe sistemit ALFIS dhe e 
përcjell këtë vlerësim në ministri, brenda 10 (dhjetë) ditëve pune. 

8. Nëse vendimi i këshillit bashkiak shprehet kundër procedurës së ndryshimit të kategorisë së 
përdorimit së sipërfaqes pyjote, atëherë struktura përgjegjëse për pyjet në ministri, brenda 10 
(dhjetë) ditëve pune nga marrja dijeni e këtij vendimi, njofton kërkuesin dhe ndërpret menjëherë 
procedurën. Kërkuesi njoftohet nëpërmjet portalit qeveritar e-Albania për arsyet e refuzimit, si 
dhe për të drejtën e ankimimit në përputhje me legjislacionin në fuqi për ankimimet 
administrative. 

9. Struktura përgjegjëse për pyjet në ministri, pasi administron dakordësinë respektive, sipas 
pikës 6, dhe vlerësimin sipas pikës 7, të këtij kreu, brenda 10 (dhjetë) ditëve pune, përgatit urdhrin 
e ministrit, për ndryshimin e kategorisë së përdorimit (heqje, shtesa) të sipërfaqes nga, në fondin 
pyjor, në rastin kur sipërfaqja është më e vogël se 1 ha, sipas përcaktimit në shkronjën “a”, të 
pikës 4, të nenit 5, të ligjit 572020, “Për pyjet”, i cili i dorëzohet kërkuesit nëpërmjet sportelit të 
shërbimit, jo më vonë se 15 (pesëmbëdhjetë) ditë pune nga data e nënshkrimit të tij. 

10. Në rastin kur kërkesa për ndryshimin (heqje, shtesa) të sipërfaqeve nga, në fondin pyjor 
kombëtar është për sipërfaqe mbi 1 ha, sipas përcaktimit të bërë në shkronjën “b”, të pikës 4, të 
nenit 5, të ligjit nr. 5772020, “Për pyjet”, si dhe për sipërfaqe mbi 10 ha, të përcaktuar në 
shkronjën “c”, të pikës 4, të nenit 5, të po këtij ligji, ndiqet e njëjta procedurë, përcaktuar në 
kreun III, të këtij vendimi, dhe ministria përgatit aktin e miratimit, vendim të Këshillit të 
Ministrave ose ligj të veçantë. 

11. Pas miratimit të ndryshimit të kategorisë së përdorimit të sipërfaqes nga fondi pyjor 
kombëtar, ndiqet procedura e mëposhtme: 

a) Struktura përgjegjëse për pyjet në bashkinë përkatëse kryen përditësimin në regjistrin 
kombëtar të pyjeve dhe përcjell të dhënat pranë agjencisë shtetërore përgjegjëse për pyjet: 

b) Agjencia Shtetërore e Kadastrës bën çregjistrimin nga kategoria tokë e zënë pyll dhe e 
regjistron në kategorinë e te të përdorimit. 

12. Sipërfaqja që hiqet nga fondi pyjor publik, sipas këtij vendimi, kalon në një kategori tjetër 
përdorimi, por në çdo rast mbetet në pronësi publike. 

13. Brenda 10 (dhjetë) ditëve pune nga data e miratimit të aktit ligjor për ndryshimin e 
kategorisë së përdorimit, sipas përcaktimeve përkatëse të shkronjave “a”, “b” dhe “c”, të pikës 4, 


të nenit 5, të ligjit nr. 5712020, “Për pyjet”, subjekti kërkues kryen pagesën mbi vlerën e 
sipërfaqes pyjore të hequr apo të infrastrukturës pyjore të tjetërsuar: 

a) në llogarinë bankare të bashkisë kur sipërfaqja pyjore është pronë publike, 

b) në llogarinë bankate të pronatit privat, në rastin kur sipërfaqja pyjote është në pronësi 
private. 

14. Procedura e ndryshimit të kategorisë së përdorimit të sipërfaqes pyjore kryhet kur mbi këtë 
sipërfaqe miratohen veprimtari, që kërkohen nga subjekte juridike ose fizikë apo nga organet e 
vetëqeverisjes vendore, të cilat tjetërsojnë kategorinë e përdorimit të sipërfaqes pyjore, për rastet e 
mëposhtme: 

a) Kthimin në truall, për zgjerimin e vijës kufizuese të ndërtimit dhe të shtrirjes territoriale të 
periferisë së qytetit apo të qendrave të banuara në zonat rurale, 

b) Ndërtimin e strukturave akomoduese në funksion të sipërmarrjes turistike dhe të 
veprimtarisë së agroturizmit, 

c) Ndërtimin e rrugëve automobilistike apo hekurudhore, 

ç) Shpimin dhe shfrytëzimin e puseve të naftës e të gazit, 

d) Veprimtarinë minerare e gjeologjike: 

dh) Aeroporte dhe struktura të telekomunikacionit, 

e) Qëllime të strukturave ushtarake, 

ë) Qendra industriale dhe aktivitete me natyrë industriale dhe ose energjetike, 

f) Për qëllime të tjera publike, për rastet e përcaktuara në nenin 25, të ligjit nr. 5772020, “Për 
pyjet”. 

15. Përjashtohen nga kjo procedutë, projektet e ndërtimit të infrastrukturave lineare si rrugë, 
linja të transmetimit ajror, apo nëntokësote të energjisë elektrike, tubacionet apo kanalet e 
devijacionit, për HEC-e, panele diellore, impiante eolike, fotovoltaike, të naftës, të gazit, të 
telekomunikacionit, si dhe teleferikët, të cilat në përputhje me projektet e miratuara kërkojnë për 
çdo trase të pastruar nga vegjetacioni me gjerësi më të vogël se 10 m, për efekt kadastral, bëhet 
vetëm zvogëlim në volum, pot jo në sipërfaqe, sipas legjislacionit në fuqi. 

II. DOKUMENTACIONI I NEVOJSHËM NDRYSHIMIN E SIPËRFAQEVE DHE 
PAKËSIMIN NË VOLUM NGA FONDI PYJOR KOMBËTAR APO ZGJERIMIN E TYRE, 
PËR RASTIN E NDRYSHIMIT TË KATEGORISË SË PËRDORIMIT 

1. Dokumentacioni i përcaktuar më poshtë, në pikën 2, të këtij kreu, hartohet dhe përshtatet 
në funksion të portalit qeveritar e-Albania nga struktura përgjegjëse për pyjet në ministri, në 
bashkëpunim me Agjencinë Kombëtare të Shoqërisë së Informacionit. 

2. Kërkesa shoqërohet me dokumentacionin, si më poshtë vijon: 

a) Lejen e veprimtarisë të lëshuar nga institucioni qendror shtetëror, që mbulon veprimtarinë, 
sipas pikës 1, të kreut III, të këtij vendimi, 

b) Aktin e miratimit mjedisor, VNMJleje mjedisore: 

c) Planimetrinë e sipërfaqes së kërkuar në hartë topografike të digjitalizuar dhe të gjeoreferuar 
me shkallë 1:10000, në fotmatin “pg” dhe në formatin “dyve” ose në formatin “shapefile”, ku të 
jenë evidentuar elementet kryesorë si kufijtë natyrorë, relievi, objektet eventualë, ngastrat pyjore 
që preken nga aktiviteti, së bashku me të dhënat kadastrale, si dhe çdo planimetri tjetër në shkallë 
më të detajuar, hartuar konform kërkesave të studimit apo projektit, 

ç) Raportin tekniko-ekonomik, të hartuar nga struktura përgjegjëse për pyjet në bashki, për 
pyjet në administrim të njësive të vetëqeverisjes vendore dhe pyjet private, 

d) Miratimin me shktim për vazhdimin e procedurave të ndryshimit të kategorisë së 
përdorimit të fondit pyjor kombëtar nga ana e këshillit bashkiak, brenda territorit administrativ të 
të cilit është sipërfaqja pyjore publike, si dhe për sipërfaqen pyjore në pronësi private, e cila do t'i 
nënshtrohet procedurave të ndryshimit të kategorisë së përdorimit (pakësim) shtesë), si dhe 
verifikimin e ligjshmërisë nga prefekti, në përputhje me legjislacionin në fuqi, 


dh) Tarifën e shërbimit, në vlerën prej 20 000 (njëzet mijë) lekësh. Tarifa e shërbimit paguhet 
në llogarinë bankare të ministrisë, në kohën e paraqitjes së kërkesës dhe është e pakthyeshme 
edhe, nëse kërkesa nuk miratohet. 

IV. DISPOZITA KALIMTARE DHE TË FUNDIT 

1. Deri në funksionimin e shërbimit, të përcaktuar në pikën 1, të kreut II, të këtij vendimi, 
përfshitë këtu edhe rregullimet e parashikuara në vendimin nr. 171, datë 18.3.2022, të Këshillit të 
Ministrave, “Për ngritjen e bazës së të dhënave për Regjistrin Kombëtar të Fondit Pyjor dhe 
Regjistrin e Fondit Kullosor, përcaktimin e strukturës, kritereve teknike për evidentimin dhe 
pasqyrimin e gjendjes dhe të ndryshimeve, mënyrës së mbajtjes së të dhënave në nivel vendor, 
rajonal e qendror, informacionit që duhet regjistruar, si dhe të afateve të përgatitjes e raportimit 
nga administratorët ose pronarët e pyjeve”, në përputhje me kërkesat e këtij vendimi, shërbimi do 
të ofrohet nëpërmjet një sistemi fundor të qendërzuar (Sistemi i Menaxhimit të Aplikimeve), 
nëpërmjet portalit qeveritar e-Albania. 

2. Për kërkesat e dorëzuara, përpata hyrjes në fuqi të këtij vendimi, zbatohet procedura e 
parashikuar në vendimin nr. 1353, datë 10.10.2008, të Këshillit të Ministrave, “Për rregullat për 
paraqitjen e kërkesës, mbajtjen dhe plotësimin e dokumentacionit teknik, kriteret dhe procedurat 
e zvogëlimit të sipërfaqes dhe të vëllimit të fondit pyjor”, të ndryshuar. 

3. Vendimi nr. 1353, datë 10.10.2008, i Këshillit të Ministrave, “Për rregullat për paraqitjen e 
kërkesës, mbajtjen dhe plotësimin e dokumentacionit teknik, kriteret dhe procedurat e zvogëlimit 
të sipërfaqes dhe të vëllimit të fondit pyjor”, të ndryshuar, shfuqizohet. 

4. Ngarkohen Ministria e Turizmit dhe Mjedisit, Agjencia Kombëtare e Pyjeve, Agjencia 
Shtetërore e Kadastrës, Agjencia Kombëtare e Shoqërisë së Informacionit dhe njësitë e 
vetëqeverisjes vendote për zbatimin e këtij vendimi. 

Ky vendim hyn në fuqi pas botimit ne Fletoren Zyrtare. 


KRYEMINISTËR 
Edi Rama 


ANEKS 1 
FORMULAR APLIKIMI 


PËR NDRYSHIMIN E SIPËRFAQEVE DHE PAKËSIMIN NË VOLUM 
NGA FONDI PYJOR KOMBËTAR APO ZGJERIMIN E TYRE. 
MINISTRIA E TURIZMIT DHE MJEDISIT 


Nëse keni pyetje, lutemi kontaktoni: Tel: t3554 J HAPËSIRË E REZERVUAR VETËM PËR INSTITUCIONIN 


270622 
E-mail: info2turizmi.gov.al 
VYeb: vvvvuv.turizmi.gov.al 


Shënim: Julutemplotësonimekujdes dheqartë 
informacionin e kërkuar në fushat më poshtë. 


SEKSIONI A: INFORMACION MBI APLIKANTIN 
TË DHËNA TË DETYRUESHME 
ka 


1. Emri i subjektit 
aplikues 


2. NUIS (Numri identifikimit 
personal) 


3. Adresa e subjektit 


4. Personi që përfaqësoni 
subjektin 


5. Nr.Cel 6. E-mail: 


7. Përmbledhje ekzekutive e subjektit aplikues 
(përshkrim i veprimtarisë që ushtron subjekti) 


SEKSIONI B: INFORMACION MBI APLIKIMIN 


e Kthimi në truall, për zgjerimin e vijës kufizuese të ndërtimit dhe të shtrirjes territoriale të 
periferisë së qytetit apo të qendrave të banuaralnë zonat rurale: DJ 

e Ndërtimin e strukturave akomoduese në funksion të sipërmarrjes turistike dhe të 
veprimtarisë së akroturizmit, 

es Ndërtimin e rrugëve automobilistike apo hekurudhore: CI 

e Shpim dhe shfrytëzim të puseve të naftës e të gazit, L) 

t Veprimtari minerare e gjeologjike: LI 

e Aeroporte dhe struktura të telekomunikacionit: (1 

e Qëllime të strukturave ushtarake: LJ 

e Qendra industriale dhe aktivitete me natyrë industriale dhe ose energjitike, LI 

e Përqëllime të tjera publike, për rastet e përcaktuara në nenin 25 të ligjit nr. 5772020. U) 


DETAJET E AKTIVITETIT: 


1. Emërtimi i aktivitetit 


Psh : Text informacion për aktivitetin përkatës 


2. Forma e pronësisë së sipërfaqes ku kryhet aktivitetis Publike DJ) Private 
3. Kohëzgjatja e ushtrimit të aktivitetit: UJ Muaj ) Viti 


4. Adresa e plotë e aktivitetit (Bashkia, qytetiffshati, lagjia, rruga, nr. etj.) 


Psh : Text informacion për aktivitetin përkatës 


SEKSIONI C: DOKUMENTACIONI I PARAQITUR 
(Shënim : Dokumentacionet që duhet të ngarkojë aplikuesi) 


e Leje e veprimtarisë të lëshuar nga institucioni që mbulon veprimtarinë 

e  Planimetrinë e sipërfaqes së kërkuar në hartë topografike të dixhitalizuar dhe të gjeoreferuar 
me shkallë 1: 10000, ku të jenë evidentuar elementet kryesorë si kufijtë natyrorë, relievi, 
objektet eventualë, ngastrat pyjore që preken nga aktiviteti së bashku me të dhënat 
kadastrale, si dhe çdo planimetri tjetër në shkallë më të detajuar, hartuar konform kërkesave 
të studimit apo projektit, 

et Vërtetimin për pagesën e tarifës së aplikimit, 


Unë ie nënshkruarifa deklaroj se jam njohur 
me VKM nr....... datë ...... , “Për rastet e dhënies në përdorim dhe për ndryshimin e 
kategorisë së përdorimit, procedurat dhe dokumentacioni përkatës për ndryshimet e sipërfaqeve 
dhe pakësimin në volum nga fondi pyjor kombëtar apo zgjerimin e tyre”, dhe plotësoj të 
gjitha kriteret për ndryshimin e sipërfaqes dhe pakësimin në volum nga fondi pyjor 
për të cilën kam aplikuar. 


Në dijeni të përgjegjësive penale që rrjedhin nga deklarimi dhe paraqitja e të dhënave e 
rrethanave të rreme, nën përgjegjësinë time personale të plotë ligjore deklaroj se të dhënat 
e paraqitura në këtë formular janë të vërteta, konfirmoj njësinë e kopjes elektronike të 
dokumenteve shoqërues të ngarkuar në aplikim me origjinalin dhe në respektim të ligjit 
Nr. 9887 “Për mbrojtjen e të dhënave personale'' i ndryshuar, autorizoj me vullnetim 
tim të lirë institucionin, të përpunojë dhe të përdorë të dhënat e mia personale, për 
qëllime statistikore dhe të shqyrtimit të aplikimit. 


Njoftojmë se autorizimi i mëposhtëm është vullnetar. 


Autorizoj institucionin të përpunojë të dhënat e mia personale (emër, mbiemër, numër 
telefoni ose email) të mbledhura më sipër, me qëllim zhvillimin e sondazheve të 
automatizuara për marrjen e opinionit tim, në lidhje me cilësinë e ofrimit të shërbimit. 


Nënshkrimi i Aplikantit 


DitaMuaji Viti 


ANEKS 2 
PËRDORUESIT, ROLET E PËRDORUESVE 
Sipas vorkflove-t të përshkruar në kapitullit II të projekt VKM 
Përdoruesit të cilët do të kenë akses në sistem do të jenë: 


MTM (Drejtoria Përgjegjëse për Pyjet, Sektori 1 Pyjeve dhe Kullotave), 61 bashkitë e Republikës, 
Agjencia Kombëtare e Pyjeve. 


Rolet do të jenë: 


Pritës —- MIM - Drejtoria Përgjegjëse për Pyjet (Drejtori) - Sektori 1 Pyjeve (përgjegjësi 1 sektorit 1 
cili ja kalon për shqyrtim) — Specialistit (shqyrton dhe verifikon rregullsinë e dokumentacionit të 
aplikimit dhe nëse e gjen të rregullt e dërgon tek mendimdhënësit më poshtë. Nëse jo e kthen për 
plotësim tek aplikuesi) 


U 


Mendim Dhënës — 7 bashkia (kryetari) — strukturës përgjegjëse për pyjet (përgatit raportin 
tekniko-ekonomik dhe vendimin e këshillit bashkiak për dhënien e dakortësisë) 


Pas përfundimit të të gjithë procedurës më sipër, dokumentacioni 1 mësipërm përcillet tek MTM 


U 


Pritës ----- MTM - Drejtoria Përgjegjëse për Pyjet (Drejtori)- Sektori i Pyjeve (përgjegjësi 1 
sektorit i cili ja kalon për shqyrtim) — Specialistit (dërgon për vlerësim raportin teknik tek AKP) 


I 


Mendim Dhënës ---- AKP- struktura përgjegjëse për kadastrën (vlerësimin e saktësisë së raportit 
teknik) 


U 


Pritës ----— MTM - Drejtoria Përgjegjëse për Pyjet (Drejtori)- Sektori i Pyjeve (përgjegjësi 1 
sektorit i cili ja kalon për vijimin e procedurave) — Specialistit (përgatit aktin e miratimit) 


U 


Drejtoria Përgjegjëse për Pyjet (Drejtori) ngarkon në sistem aktin e miratimit (urdhër ministri) 


